**J e l e n t é s  
Köveskál Község Önkormányzata Képviselő-testületének  
2025. szeptember 18-i nyilvános ülésére  
  
Tárgy: Jelentés a lejárt határidejű képviselő-testületi határozatok végrehajtásáról**

**Előterjesztő: Györffy Szabolcs polgármester**

Tisztelt Képviselő-testület!  
A Képviselő-testület lejárt határidejű határozatainak végrehajtásáról az alábbiakban számolok be:

**59/2025. (V. 27.) HATÁROZATA**

***a Badacsonytomaji Hivatásos Tűzoltó-parancsnokság 2024. évi  
 tevékenységéről szóló beszámoló elfogadásáról***

Köveskál Község Önkormányzata Képvisel-testülete a Badacsonytomaji Hivatásos Tűzoltó-parancsnokság 2024. évi tevékenységéről készült beszámolót elfogadja.

A Képviselő-testület felkéri a polgármestert, hogy a határozatot az érintett részére küldje meg.

Felelős: Györffy Szabolcs polgármester

Határidő: 2025. június 15.

***Tűzoltóparancsnokság döntésről értesítésre került***

**66/2025. (V. 27.) HATÁROZATA**

***Köveskál, 54/1. hrsz.-ú ingatlanhoz tartozó udvar bérbeadásáról***

Köveskál Község Önkormányzata Képviselő-testülete az Önkormányzat tulajdonában lévő Köveskál, 54/1 helyrajzi számú ingatlanhoz tartozó udvar 600 négyzetméter (24\*25 méter) nagyságú murvával borított területét bérbe adja a Káli-medencei Borok Háza Kft. (8274 Köveskál, Fő u. 25.) részére 2025. évre 500.000 Ft bérleti díj összegben.

Felhatalmazza a Képviselő-testület a Polgármestert, hogy a döntésről értesítse a Kérelmezőket, valamint a bérleti szerződés aláírására.

Felelős: Györffy Szabolcs Zoltán polgármester

Határidő: folyamatos

***Bérleti szerződés megkötésre került***

**71/2025. (VI. 6.) HATÁROZATA**

***Versenyképes Járások Programban való részvételről***

Köveskál Község Önkormányzata Képviselő-testülete elhatározza, hogy részt vesz a Közigazgatási és Területfejlesztési Minisztérium által meghirdetett Versenyképes Járások Programban, és fejlesztési igényt nyújt be.

A beruházás konzorcium keretében kerül megvalósításra Balatonhenye, Mindszentkálla és Szentbékkálla Község Önkormányzatával közösen.

A pályázat keretében Köveskál Község Önkormányzata Képviselő-testülete a Köveskáli Óvodában klíma beszerzése és kialakítása fejlesztést kívánja megvalósítani összesen bruttó 3.927.604.- Ft összegben, a tulajdonában lévő, Köveskál, Petőfi utca 5. szám alatti 410. hrsz-ú ingatlanon levő Közös Fenntartású Napközi - Otthonos Óvoda épületében. A projekt célja az óvoda épületének klimatizálása, korszerű, energiatakarékos klímaberendezések telepítésével.

A beruházás nem tartalmaz engedélyköteles elemeket, megvalósítása a támogatás elnyerését követően kezdődik meg.

Felhatalmazza a polgármestert a fejlesztési igény benyújtására.

Felelős: Györffy Szabolcs Zoltán, polgármester

Határidő: 2025.06.10.

***Pályázat benyújtása megtörtént, pozitív elbírálásban részesült támogatói okirat aláírása folyamatban***

**73/2025. (VI. 16.) HATÁROZATA**

***Köveskál, Fő u. 25/A. szám alatti ingatlan bérbeadásának megtárgyalásáról***

Köveskál Község Önkormányzata Képviselő-testülete az Önkormányzat tulajdonában lévő Köveskál, Fő utca 25/A. szám alatti ingatlant bérbe kívánja adniRácz András és felesége részére (8274 Köveskál, Kert u. 20.) 2025. június 16. napjától kezdődően 11 hónapra 10.000 Ft/hónap + rezsi bérleti díj összegben.

Felhatalmazza a Képviselő-testület a Polgármestert, hogy a döntésről értesítse a Kérelmezőket, valamint a bérleti szerződés aláírására.

Felelős: Györffy Szabolcs Zoltán polgármester

Határidő: azonnal

***Bérleti szerződés megkötésre került***

**80/2025. (VI. 23.) HATÁROZATA**

***A polgármester tiszteletdíjának megállapításáról***

Köveskál Község Önkormányzata Képviselő-testülete Györffy Szabolcs Zoltán, polgármester tiszteletdíját a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 71. § (5) bekezdése alapján 2025. július 1. napjától havi bruttó 500.500 Ft-ban állapítja meg.

A polgármester az Mötv. 71. § (6) bekezdése alapján havonta bruttó 75.075 Ft – tiszteletdíja 15 %-ának megfelelő - összegű költségtérítésre jogosult.

Utasítja az alpolgármestert, hogy intézkedjen a polgármester járandóságai havi rendszerességgel történő kifizetése iránt.

Felelős: Csonka Alexandra, alpolgármester

Határidő: azonnal

***Tiszteletdíj kifizetése folyamatos***

**82/2025. (VI. 23.) HATÁROZATA**

***Az alpolgármester tiszteletdíjának megállapításáról***

Köveskál Község Önkormányzata Képviselő-testülete Csonka Alexandra társadalmi megbízatású alpolgármester tiszteletdíját a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 80. § (2) bekezdése alapján 2025. július 1. napjától havi bruttó 120.000 Ft-ban állapítja meg.

Az alpolgármester az Mötv. 80. § (3) bekezdése alapján havonta 18.000 Ft - tiszteletdíja 15   
%-ának megfelelő - összegű költségtérítésre jogosult.

A Képviselő-testület felkéri a polgármestert, hogy intézkedjen az alpolgármester járandóságai havi rendszerességgel történő kifizetése iránt.

Felelős: Györffy Szabolcs Zoltán, polgármester

Határidő: azonnal.

***Tiszteletdíj kifizetése folyamatos***

**83/2025. (VI. 23.) HATÁROZATA**

***Köveskáli Önkéntes Tűzoltó Egyesület támogatásáról***

Köveskál Község Önkormányzata Képviselő-testülete az államháztartáson kívüli forrás átvételére és átadására vonatkozó szabályokról szóló 15/2013. (XI. 18.) önkormányzati rendelete (a továbbiakban: Ör.) alapján elhatározza, hogy a Köveskáli Önkéntes Tűzoltó Egyesületet (Székhely: 8274 Köveskál, Fő u. 10.) (továbbiakban: Egyesület) egyszeri 150.000 Ft-tal, azaz Egyszázötvenezer forinttal támogatja.

A támogatás kifizetése egy összegben utalással történik az Egyesület pénztára javára.

A támogatás célja: működési költségek és a gépjármű karbantartása költségeinek támogatása

A felhasználás határideje: 2025. december 31.

Az Egyesület a támogatásról 2026. január 31.-ig köteles elszámolni.

A támogatási cél kormányzati funkciója: 032020 Tűz- és katasztrófavédelmi tevékenység

Felkéri a polgármestert, hogy fenti támogatásról a Képviselő-testület döntésének megfelelő tartalommal kössön megállapodást az Egyesülettel, ami terjedjen ki az Ör. 4. § (2) bekezdésében meghatározottakra.

Felkéri a polgármestert, hogy a megállapodás megkötését követően intézkedjen fenti összeg kifizetéséről.

Felkéri a polgármestert, hogy az elszámolás benyújtásáról, illetve annak elmaradásáról számoljon be a Képviselő-testületnek.

Felelős: Győrffy Szabolcs Zoltán, polgármester

Határidő:

* a megállapodás megkötésére: 2025. július 31.
* az összeg kifizetésére: a megállapodás megkötését követően, az abban foglaltak szerint
* beszámolás: az elszámolást, illetve elmaradása esetén az arra biztosított határidő lejártát követő testületi ülésen.

***Támogatási szerződés aláírása és a támogatás kifizetése megtörtént***

**85/2025. (VI. 23.) HATÁROZATA**

***Köveskál 0286/7. hrsz.-ú ingatlanon ivóvíz gerinchálózat építésére   
adott árajánlat megtárgyalásáról***

Köveskál Község Önkormányzata Képviselő-testülete elfogadja Tóth Földgép Team Kft. (8251 Zánka, Kossuth u. 10.) Köveskál, 0286/7. hrsz.-ú ingatlanon víz gerincépítés anyag-, és munkadíjára vonatkozóan bruttó 4.355.762 Ft összegű ajánlatot.

A Képviselő-testület felhatalmazza a Polgármestert, hogy a döntésről értesítse a Vállalkozót, továbbá a vállalkozói szerződés aláírására, a munkálatok elvégeztetésére.

Felelős: Györffy Szabolcs Zoltán polgármester

Határidő: 2025. július 20.

***Vállalkozási szerződés megkötésre került***

**86/2025. (VI. 23.) HATÁROZATA**

***árajánlat elfogadásáról***

Köveskál Község Önkormányzata Képviselő-testülete a Köveskál 0286/7 helyrajzi számú ingatlanon ivóvíz gerinchálózat építése vonatkozásában elfogadja az „L” Mérnök Kft (8286 Gyulakeszi, Balaton u. 4.) árajánlatát 400.000 Ft + ÁFA összegben a beruházás során a műszaki ellenőri továbbá a vagyonátadási feladatok ellátására.

A Képviselő-testület felhatalmazza a Polgármestert, hogy a döntésről értesítse a Vállalkozót, továbbá a vállalkozói szerződés aláírására.

Felelős: Györffy Szabolcs Zoltán polgármester

Határidő: 2025. július 20.

***Megbízási szerződés megkötésre került***

**88/2025. (VII. 31.) HATÁROZATA**

***A Magyar Falu Program keretében „Köveskál,* kommunális eszközök  
 beszerzése*” alprogramban pályázat beadásáról***

Köveskál Község Önkormányzata Képviselő-testülete elhatározza, hogy a Magyar Falu Program keretében Kommunális eszközök beszerzésére vonatkozó alprogramra pályázatot nyújt be.

A Képviselő-testület a pályázat keretében az alábbi eszközöket kívánja beszerezni:

- Husqvarna Z448 Zero Turn

- Husqvarna Z454 X Zero Turn

- Husqvarna TS 217T Oldalkidobós Fűnyíró traktor

- Husqvarna TC 242 TXD Gyűjtős Fűnyíró traktor

- Husqvarna R216 AWD RIDER Fűnyíró traktor 103 cm-es vágóasztallal

- Husqvarna SWEEPER Seprű 42"

- Husqvarna 545RX motoros kasza

- Husqvarna LC 356 VP Fűnyíró

A Képviselő-testület a kommunális eszközök beszerzésére vonatkozóan elfogadja a Huber Kft. (7516 Berzence, Május 1. u. 14.) 11.946.103 Ft+ÁFA, összesen: 15.171.549 Ft összegű árajánlatát a pályázat elnyerése esetére.

A beruházás megvalósításához Köveskál Község Önkormányzata 171.549.-Ft önerőt biztosít.

Felhatalmazza a Polgármestert a pályázat benyújtására, az ehhez szükséges intézkedések megtételére, továbbá pozitív elbírálása esetén a pályázat megvalósítására, az eszközök beszerzésére.

Felelős: Györffy Szabolcs Zoltán polgármester

Határidő: azonnal, valamint a pályázati felhívásban meghatározottak szerint

***Pályázat benyújtása megtörtént***

**KÖVESKÁL KÖZSÉG ÖNKORMÁNYZATA   
KÉPVISELŐ-TESTÜLETÉNEK**

**/2025. (IX. 18.) HATÁROZATA**

***Jelentés elfogadásáról***

Köveskál Község Önkormányzat Képviselő-testülete a lejárt határidejű képviselő-testületi határozatok végrehajtásáról szóló jelentést elfogadja.

Kővágóörs, 2025. szeptember 8. Györffy Szabolcs

polgármester